උතුරු වසන්තය වැඩසටහන යටතේ නවීන පන්නයේ ඉන්ධන පිරවුම්හල් හතක් විවෘත කෙරේ.වවුනියාවේ, රම්බකුලම්, ඕමන්තේ, මුලතිව්, විශ්වමඩු නගරවල ඉන්ධන පිරවුම්හල් විවෘත කළ අතර යාපනයේ පුරප්පෝරුක්කි, තුනුක්කායි, අරකරායන්කුලම් පිරවුම් හල් අද (16 දා) විවෘත කෙරේ.ත්‍රස්ත පීඩාවලට පෙර උතුරු පළාතේ ඉන්ධන පිරවුම්හල් 170 ක් තිබූ අතර ඉන් 71 ක් අලුත්වැඩියා කර ක්‍රියාත්මක කෙරේ.උතුරු පළාතේ ජනතාවගේ ජීවන තත්ත්වය නංවාලීමේ අරමුණෙන් ජනාධිපති මහින්ද රාජපක්ෂ මහතා ආරම්භ කළ උතුරු වසන්තය වැඩසටහන යටතේ ආර්ථික සංවර්ධන ඇමැති බැසිල් රාජපක්ෂ මහතාගේ අධීක්ෂණය යටතේ නවීන තාක්ෂණයෙන් යුත් මේ ඉන්ධන පිරවුම්හල් හත ඉදිකර තිබේ.මින් ඉන්ධන හල් හයක් සමුපකාර සමිති මගින් ඉදි කර ඇති අතර වවුනියාවේ රම්බකුලම් ඉන්ධන පිරවුම්හල ආනන්දරාජා මහතාගේ වියදමින් ඉදිකර තිබේ..